
Cu ocazia Zilei Europei, elevi și cadre didactice din Liceul Teoretic „Mihai Eminescu” au celebrat unitatea în diversitate printr-o activitate dedicată culturii și valorilor europene. Elevii au pregătit momente artistice, dansuri tradiționale și preparate specifice diferitelor țări ale Uniunii Europene, transformând această zi într-o adevărată călătorie interculturală.
Activitatea a reprezentat și un oportun prilej de diseminare a proiectului Erasmus+ KA122 „Think Twice Before You Speak and Type”, proiect care promovează comunicarea responsabilă, respectul reciproc și combaterea discursului instigator la ură, atât în mediul real, cât și în cel online.
Prin interesul manifestat față de diversitatea culturală, tinerii au înțeles mai bine că Europa înseamnă mai mult decât granițe geografice – înseamnă toleranță, dialog, empatie și acceptarea diferențelor. Fiecare dans, fiecare preparat și fiecare prezentare au reflectat identitatea culturală a unui popor, dar și valorile comune care unesc cetățenii europeni: respectul pentru diversitate, solidaritatea, libertatea de exprimare și cooperarea.
În spiritul mesajului proiectului „Think Twice Before You Speak and Type”, activitatea a evidențiat importanța unui limbaj responsabil și a unei comunicări bazate pe respect și incluziune. Într-o Europă unită prin diversitate, cuvintele pot construi punți între oameni și culturi, iar educația rămâne cheia formării unor tineri deschiși, implicați și conștienți de valorile europene.Proiectul „THINK TWICE BEFORE YOU SPEAK AND TYPE”: o școală sigură și incluzivă, fără bullying și cyberbullyingare o perioadă de implementare de 10 luni,  01.10. 2025 - 31.07. 2026, și beneficiază fonduri nerambursabile în valoare de 20.315 euro.
[image: ]
Finanțat de Uniunea Europeană. Punctele de vedere și opiniile exprimate aparțin însă exclusiv autorului (autorilor) și nu reflectă neapărat punctele de vedere și opiniile Uniunii Europene sau ale Agenției Executive Europene pentru Educație și Cultură( EACEA). Nici Uniunea Europeană, nici EACEA nu pot fi considerate răspunzătoare pentru acestea. 

